สวัสดีค่ะ หนูมีอาการปื้นแดงขึ้นเป็นสี่เหลี่ยมเหนือเต้านมข้างขวา ช่วงแผ่นอกด้านบนค่ะ แต่ไม่มีอาการแสบ ร้อน คัน หรืออาการใดๆ เลย อยู่ดีๆ ก็แดงขึ้นมา เป็นตั้งแต่เดือนเมษายน เป็นแล้วจางๆ ไป แล้วบางวันก็แดงขึ้นมาอีก เกิดจากอาการของโรคอะไรหรือเปล่าคะ หนูควรไปพบแพทย์ไหมคะ
สวัสดีค่ะ การวินิจฉัยที่เป็นไปได้-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ผื่นผิวหนังอักเสบจากการแพ้สัมผัส เช่นแพ้สารกันเสียหรือน้ำหอมในสบู่ โลชั่น ที่ใช้-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน-ผื่นลมพิษ จะเป็นตุ่มนูนแดงคัน มักเป็นไม่เกิน 24 ชั่วโมงแล้วยุบไป-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-เชื้อราที่ผิวหนัง จะเป็นปื้นแดง คัน เป็นตามบริเวณที่อับชื้นการให้ได้การวินิจฉัยที่แน่นอนจำเป็นต้องพบแพทย์เพื่อตรวจร่างกาย และตรวจเพิ่มเติมถ้าจำเป็นหากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรรีบไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ